
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2021)0281),
–	võttes arvesse Euroopa Liidu toimimise lepingu artikli 294 lõiget 2 ja artiklit 114, mille alusel komisjon esitas ettepaneku Euroopa Parlamendile (C9‑0200/2021),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse Euroopa Majandus- ja Sotsiaalkomitee 20. oktoobri 2021. aasta arvamust[footnoteRef:1], [1:  	ELT C 105, 4.3.2022, lk 81.] 

–	võttes arvesse Regioonide Komitee 13. oktoobri 2021. aasta arvamust[footnoteRef:2], [2:  	ELT C 61, 4.2.2022, lk 42.] 

–	võttes arvesse vastutava komisjoni poolt kodukorra artikli 74 lõike 4 alusel heaks kiidetud esialgset kokkulepet ja nõukogu esindaja poolt 6. detsembri 2023. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 59,
–	võttes arvesse siseturu- ja tarbijakaitsekomisjoni, õiguskomisjoni ning kodanikuvabaduste, justiits- ja siseasjade komisjoni arvamusi,
–	võttes arvesse tööstuse, teadusuuringute ja energeetikakomisjoni raportit (A9‑0038/2023),
1.	võtab vastu allpool toodud esimese lugemise seisukoha;
2.	võtab teadmiseks käesolevale resolutsioonile lisatud komisjoni avalduse;
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

Euroopa Parlamendi seisukoht, vastu võetud esimesel lugemisel 29. veebruaril 2024. aastal eesmärgiga võtta vastu Euroopa Parlamendi ja nõukogu määrus (EL) 2024/…, millega muudetakse määrust (EL) nr 910/2014 seoses Euroopa digiidentiteedi raamistiku kehtestamisega
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2024/1183) lõplikule kujule).


SEADUSANDLIKU RESOLUTSIOONI LISA
Komisjoni avaldus artikli 45 kohta seoses määruse (EL) 2024/1183[footnoteRef:3] vastuvõtmisega [3:  	ELT L, 2024/1183, 30.4.2024, ELI: http://data.europa.eu/eli/reg/2024/1183/oj.] 

Komisjon tervitab saavutatud kokkulepet, milles tema arvates selgitatakse, et veebibrauserid peavad tagama veebisaidi autentimise kvalifitseeritud sertifikaatide toetamise ja koostalitlusvõime üksnes selleks, et kuvada veebisaidi omaniku identiteediandmeid kasutajasõbralikul viisil. Komisjon leiab, et see kohustus ei piira selliste identiteediandmete kuvamise meetodeid.
Komisjon tervitab saavutatud kokkulepet, milles tema arvates selgitatakse, et veebibrauseritele kehtestatud nõue tunnustada veebisaidi autentimise kvalifitseeritud sertifikaate ei piira brauserite enda turvapoliitikat ning et artikliga 45, nagu see on esildatud, jäetakse veebibrauserile võimalus säilitada ja kohaldada oma menetlusi ja kriteeriume, et säilitada veebikommunikatsiooni privaatsus krüpteerimise ja muude tõestatud meetodite abil. Komisjon mõistab artiklit 45 esildatud kujul nii, et sellega ei kehtestata kohustusi ega piiranguid sellele, kuidas veebibrauserid loovad veebisaitidega krüpteeritud ühendusi või autendivad nende ühenduste loomisel kasutatud krüptovõtmeid.
Komisjon tuletab meelde, et kooskõlas Euroopa Parlamendi, Euroopa Liidu Nõukogu ja Euroopa Komisjoni vahel 13. aprillil 2016 sõlmitud institutsioonidevahelise parema õigusloome kokkuleppe punktiga 28 kasutab komisjon eksperdirühmi, konsulteerib sihtrühmadega ja korraldab vajaduse korral avalikke konsultatsioone.
Komisjoni avaldus mittejälgitavuse kohta seoses määruse (EL) 2024/1183[footnoteRef:4] vastuvõtmisega [4:  	ELT L, 2024/1183, 30.4.2024, ELI: http://data.europa.eu/eli/reg/2024/1183/oj.] 

Komisjon väljendab heameelt saavutatud kokkuleppe üle, mis tema arvates kinnitab, et käesolev muutmismäärus ei võimalda digiidentiteteedikukrute pakkujatel töödelda Euroopa digiidentiteedikukrus sisalduvaid või sellest tulenevaid isikuandmeid muul eesmärgil kui digiidentiteedikukru teenuste osutamiseks. 
Komisjon väljendab heameelt ka selle üle, et muutmismääruse eelnõu põhjendusse 11c on lisatud mittejälgitavuse mõiste, mis peaks takistama digiidentiteedikukru pakkujatel koguda ja näha kasutaja igapäevaste tehingute üksikasju. Komisjon on seisukohal, et see mõiste tähendab, et eri teenuste vahel ei tohiks olla andmete korrelatsioone kasutajate tuvastamiseks või jälitamiseks või isikliku käitumise, huvide või harjumuste kindlaksmääramiseks, analüüsimiseks ja prognoosimiseks. 
Samal ajal tunnistab komisjon, et täielikus kooskõlas määrusega (EL) 2016/679 võivad Euroopa digiidentiteedikukru pakkujad kasutaja selgesõnalisel nõusolekul juurdepääsu teatavat liiki isikuandmetele, näiteks selleks, et tagada digiidentiteedikukru teenuste osutamise järjepidevus või kaitsta kasutajaid häirete eest nende teenuste osutamisel. Need andmed peaksid piirduma sellega, mis on vajalik iga konkreetse eesmärgi saavutamiseks.

